Publication: Magyar Közlöny
Issue: MK-2002-87 (Year: 2002, Number: 87)
Era: 1990-2004
Section: A jogállamiság a 25/1992. (IV. 30.) AB határozat megfogalmazása szerint megköveteli annak tényleges lehetõségét, hogy „a jogalanyok magatartásukat a jog elõírásához
Paragraph Index: 369

2. Az indítványozó mulasztásban megnyilvánuló alkotmányellenességnek tekintette, hogy a jogalkotó a hatályon kívül helyezett mellékletekben szereplõ formanyomtatványok helyett nem alkotott új szabályozást, illetve nem rendelkezett az új nyomtatványok szövegérõl. Az Alkotmánybíróságnak a mulasztásban megnyilvánuló alkotmányellenesség megállapítására vonatkozó hatáskörét az Abtv. 49. §-a szabályozza. Az Abtv. 49. §-a szerint mulasztásban megnyilvánuló alkotmányellenesség megállapítására akkor kerülhet sor, ha a jogalkotó szerv a jogszabályi felhatalmazásból származó jogalkotói feladatát elmulasztotta és ezzel alkotmányellenességet idézett elõ. Az Alkotmánybíróság állandó gyakorlata szerint a jogalkotó szerv jogalkotási kötelezettségének konkrét jogszabályi felhatalmazás nélkül is köteles eleget tenni, ha az alkotmányellenes helyzet — a jogi szabályozás iránti igény — annak nyomán állott elõ, hogy az állam jogszabályi úton avatkozott bizonyos életviszonyokba és ezáltal az állampolgárok egy csoportját megfosztotta alkotmányos jogai érvényesítésének lehetõségétõl. [22/1990. (X. 16.) AB határozat, ABH 1990. 83., 86.] Az Alkotmánybíróság mulasztásban megnyilvánuló alkotmányellenességet állapít

Source: https://magyarkozlony.hu/hivatalos-lapok/e97a4e5168d574ae3e5740697d3c81d53fecbb45/dokumentumok/a83ffb681b82d2b07c8866ab25cf89f37967bf3c/letoltes